CELEX: 62018CN0022
Language: sk
Date: 2018-01-11 00:00:00
Title: Vec C-22/18: Návrh na začatie prejudiciálneho konania, ktorý podal Amtsgericht Darmstadt (Nemecko) 11. januára 2018 – TopFit e.V. a Daniele Biffi/Deutscher Leichtathletikverband e.V.

9.4.2018   
            
            
               SK
            
            
               Úradný vestník Európskej únie
            
            
               C 123/12
            
         Návrh na začatie prejudiciálneho konania, ktorý podal Amtsgericht Darmstadt (Nemecko) 11. januára 2018 – TopFit e.V. a Daniele Biffi/Deutscher Leichtathletikverband e.V.
   (Vec C-22/18)
   (2018/C 123/17)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Amtsgericht Darmstadt
   
      Účastníci konania pred vnútroštátnym súdom
   
   
      Žalobcovia: TopFit e.V., Daniele Biffi
   
      Žalovaný: Deutscher Leichtathletikverband e.V.
   
      Prejudiciálne otázky
   
   
               1.
            
            
               Majú sa články 18, 21 a 165 ZFEÚ vykladať v tom zmysle, že ustanovenie športového poriadku ľahkej atletiky, prijatého zväzom členského štátu, ktoré účasť na národných majstrovstvách podmieňuje štátnou príslušnosťou členského štátu, predstavuje neprípustnú diskrimináciu?
            
         
               2.
            
            
               Majú sa články 18, 21 a 165 ZFEÚ vykladať v tom zmysle, že zväz členského štátu neprípustne diskriminuje amatérskych športovcov, ktorí nie sú štátnymi príslušníkmi tohto členského štátu, tým, že im síce umožňuje účasť na národných majstrovstvách, ale štart im povoľuje iba „mimo“ alebo „bez hodnotenia“ a nepovoľuje im účasť na finálových behoch a pretekoch?
            
         
               3.
            
            
               Majú sa články 18, 21 a 165 ZFEÚ vykladať v tom zmysle, že zväz členského štátu neprípustne diskriminuje amatérskych športovcov, ktorí nie sú štátnymi príslušníkmi tohto členského štátu, tým, že ich vylučuje z udeľovania národných titulov, resp. z umiestnenia?